ai4bharat/Pralekha huggingface dataset:
উত্তর-পূর্বাঞ্চলেরউন্নয়নসংক্রান্তমন্ত্রক
কোভিড পরবর্তী সময়ে উত্তর-পূর্বাঞ্চল জনপ্রিয় পর্যটন এবং ব্যবসা-বাণিজ্যের কেন্দ্র হয়ে উঠবে : ডাঃ জিতেন্দ্র সিং
নয়াদিল্লি, ১৯ ডিসেম্বর, ২০২০
কেন্দ্রীয় উত্তর-পূর্বাঞ্চল উন্নয়ন প্রতিমন্ত্রী ডাঃ জিতেন্দ্র সিং আজ বলেছেন, কোভিড পরবর্তী সময়ে উত্তর-পূর্বাঞ্চল দেশের জনপ্রিয় পর্যটন ও ব্যবসা-বাণিজ্যের কেন্দ্রবিন্দু। অষ্টম উত্তর-পূর্বাঞ্চল উৎসবে প্রধান অতিথি হিসাবে ভার্চ্যুয়াল পদ্ধতিতে যোগ দিয়ে মন্ত্রী আরও বলেন, উত্তর-পূর্বাঞ্চল তার বিপুল প্রাকৃতিক এবং দক্ষ মানবসম্পদের ওপর ভিত্তি করে ভারতকে অর্থনৈতিক দিক থেকে মহাশক্তিধর দেশে পরিণত করতে অগ্রণী ভূমিকা নেবে। অর্থনীতির অগ্রগতিতে ‘নতুন চালিকাশক্তি’ হিসাবে এই অঞ্চল কাজ করবে বলে মন্তব্য করে ডাঃ সিং আরও বলেন, ইউরোপের পর্যটন কেন্দ্রগুলির বিকল্প হয়ে ওঠার প্রভূত সম্ভাবনা উত্তর-পূর্বাঞ্চলের রয়েছে। সারা বিশ্ব যখন করোনা ভাইরাসে সংক্রমিত তখন উত্তর-পূর্বাঞ্চল ভার্চ্যুয়ালভাবে মহামারী মুক্ত থেকেছে।
ডাঃ জিতেন্দ্র সিং আশা প্রকাশ করে বলেন, ভ্রমণ পিপাষুরা আগামী মরশুম থেকে পছন্দের গন্তব্য হিসাবে নিশ্চয়ই উত্তর-পূর্বাঞ্চলকেই বেছে নেবেন। এখানকার সম্মোহিত প্রাকৃতিক সৌন্দর্য পর্যটকদের আরও বেশি করে আকৃষ্ট করতে সক্ষম হবে। অবশিষ্ট বিশ্ব যখন আর্থিক গতি পুনরুদ্ধারের প্রচেষ্টায় রয়েছে, তখন উত্তর-পূর্বাঞ্চল ভারতের অগ্রগতির ক্ষেত্রে নতুন চালিকাশক্তি হয়ে উঠবে বলেও তিনি অভিমত প্রকাশ করেন।
ডাঃ সিং বলেন, এই অঞ্চলে বাঁশ সহ যে সমস্ত প্রাকৃতিক সম্পদের প্রাচুর্য্য রয়েছে, তা যথাযথভাবে কাজে লাগাতে হবে এবং ‘ভোকাল ফর লোকাল’ মন্ত্রকে আত্মস্থ করে প্রধানমন্ত্রী নরেন্দ্র মোদীর আত্মনির্ভর অভিযানের স্বপ্নকে আরও প্রসারিত করতে হবে। সম্প্রতি কেন্দ্রীয় সরকার কাঁচা বাঁশজাত সামগ্রীর আমদানির ওপর ২৫ শতাংশ হারে কর আরোপ করেছেন। এর ফলে, আসবাবপত্র, হস্তশিল্প ও ধূপকাঠি তৈরির মতো দেশীয় বাঁশ-কেন্দ্রিক শিল্প সংস্থাগুলির লেনদেন ও ব্যবসা আরও বাড়বে। শতবর্ষেরও বেশি পুরনো ভারতীয় অরণ্য আইনে ২০১৭’তে সংশোধনের কথা উল্লেখ করে মন্ত্রী আরও বলেন, এই সংশোধনের ফলে স্থানীয়ভাবে উৎপাদিত বাঁশ ও বাঁশজাত সামগ্রীকে শুল্ক আরোপের তালিকা থেকে বাদ দেওয়া হয়েছে। ডাঃ জিতেন্দ্র সিং জানান, উত্তর-পূর্বাঞ্চলে সড়ক, রেল ও বিমান যোগাযোগ ব্যবস্থায় উল্লেখযোগ্য অগ্রগতির ফলে পণ্য সামগ্রী সরবরাহের পাশাপাশি, দেশের যে কোনও প্রান্ত থেকে মানুষের যাতায়াতে সুবিধা হচ্ছে। এই অঞ্চলের যুবসম্প্রদায় সাম্প্রতিক সময়ে অনেক বেশি উচ্চাকাঙ্খী হয়ে উঠেছে বলে অভিমত প্রকাশ করে ডাঃ সিং বলেন, আর্থিক অগ্রগতির এক নতুন শিখরে পৌঁছে দিতে এই অঞ্চলের যুবকরা গুরুত্বপূর্ণ ভূমিকা নিতে পারেন।
কেন্দ্রীয় সরকারের অ্যাক্ট ইস্ট পলিসির কথা উল্লেখ করে ডাঃ সিং বলেন, আসিয়ান দেশগুলির সঙ্গে ব্যবসা-বাণিজ্যের প্রসারে উত্তর-পূর্বাঞ্চলের গুরুত্বপূর্ণ ভূমিকা রয়েছে। এমনকি, উত্তর-পূর্বাঞ্চল দক্ষিণ-পূর্ব এশিয়ার দেশগুলির আর্থিক অগ্রগতির ক্ষেত্রেও অন্যতম প্রবেশদ্বার হয়ে উঠতে পারে। প্রধানমন্ত্রী নরেন্দ্র মোদী আসিয়ান দেশগুলির সঙ্গে ভারতের দ্বিপাক্ষিক সহযোগিতাকে এক নতুন উচ্চতায় নিয়ে যেতে লুক ইস্ট নীতির পরিবর্তে অ্যাক্ট ইস্ট নীতি কার্যকর করেছেন।
এই উৎসবে আসাম, ত্রিপুরা, মণিপুর ও সিকিমের মুখ্যমন্ত্রীরা ছাড়াও উত্তর-পূর্বাঞ্চলীয় রাজ্যগুলির একাধিক মন্ত্রী ও আধিকারিকরা অংশ নেন। বিদেশ সচিব শ্রী হর্ষবর্ধন শ্রিংলা বিশেষ ভাষণ দেন।
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান বিশ্ব পর্যটন দিবসের সভায় প্রধান পর্যটন শহরগুলিতে জন্য ১০০ শতাংশ স্বচ্ছ জ্বালানি ব্যবহারের আহ্বান জানিয়েছেন
নয়াদিল্লি, ২৭ সেপ্টেম্বর, ২০২০
বিশ্ব পর্যটন দিবস উপলক্ষে কেন্দ্রীয় পেট্রোলিয়াম, প্রাকৃতিক গ্যাস এবং ইস্পাত মন্ত্রী শ্রী ধর্মেন্দ্র প্রধান আজ এক ভার্চ্যুয়াল সভায় বক্তব্য রাখেন। এবারের বিশ্ব পর্যটন দিবসের মূল ভাবনা হ’ল – পর্যটন ও গ্রামোন্নয়ন। অনুষ্ঠানে উপস্থিত ছিলেন পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল।
কেন্দ্রীয় মন্ত্রী ‘দেখো আপনা দেশ’ – এর মতো পর্যটন মন্ত্রকের নেওয়া উদ্যোগের উচ্ছ্বসিত প্রশংসা করে দেশের পর্যটন কেন্দ্র ও ঐতিহ্যবাহী স্থানগুলির বিষয়ে উৎসাহদান ও সে বিষয়ে প্রচারের জন্য আহ্বান জানান। তিনি বলেন ভারতে সমৃদ্ধশালী সংস্কৃতি, ইতিহাস এবং প্রাচীন বিস্ময়কর স্থাপত্য রয়েছে । তিনি বলেন, এই বিষয়গুলি পর্যটন শিল্পের বিকাশে বিশেষ সুযোগ এনে দিয়েছে। ইন্টারনেটের দৌলতে বিশ্ব এখন ‘গ্লোবাল ভিলেজ’ – এ পরিণত হয়েছে। এ বিষয়ে বক্তব্য রাখতে গিয়ে শ্রী প্রধান প্রযুক্তির যথপোযুক্ত ব্যবহার এবং ভারতকে বিশ্বমানের পর্যটন কেন্দ্র হিসাবে গড়ে তোলার আহ্বান জানান।
শ্রী প্রধান বলেন, গ্রামাঞ্চলে পর্যটন শিল্পের বিকাশ ঘটলে যুবদের কর্মসংস্থান ও ক্ষমতায়নের অভূতপূর্ব সম্ভাবনা রয়েছে। তিনি বলেন, আমাদের দেশের প্রতিটি জেলাতে একটি করে ঐতিহাসিক গল্পগাঁথা লুকিয়ে রয়েছে। এই গল্পগাঁথাগুলিকে সকলের সঙ্গে ভাগ করে নেওয়ার আহ্বান জানান। ২০২২ সালে দেশের স্বাধীনতার ৭৫ বছর উদযাপনে দেশের সংগ্রামীদের ঘিরে যে সমস্ত কাহিনী রয়েছে, তাকে কেন্দ্র করে পর্যটন স্থল গড়ে তোলার ডাক দেন তিনি।
কেন্দ্রীয় মন্ত্রী দেশের প্রধান পর্যটন কেন্দ্রগুলিতে জ ১০০ শতাংশ স্বচ্ছ জ্বালানির ব্যবহারের ওপর জোর দেন। এতে স্মৃতিসৌধগুলি রক্ষা পাবে এবং পর্যটকদের জন্য একটি স্বচ্ছ পরিবেশ সুনিশ্চিত করা যাবে বলেও উল্লেখ করেন তিনি।
CG/SS/SB
(Visitor Counter : 67
জল শক্তি মন্ত্রালয়
ঈশিং-ঈচাউনা মরম ওইরগা থুমজিনখ্রবা খুঙ্গংশিং
দিজাস্তর মেনেজমেন্তকী মরু ওইবা থৌদাং অসি রাজ্য সরকারদা লৈ। রাজ্য সরকারনা হোৎনরিবশিং অদুদা কেন্দ্র সরকারনা মতেং পাংই অমসুং মথৌ তাবা লোজিস্তিক্স অমসুং শেল-থুমগী মতেং পী। ঈশিং-ঈচাউ য়াওনা নোতিফাইদ নেচরেল দিজাস্তর তরানিথোইগী মতাংদা রিলীফ পীনবগীদমক্তা, স্তেত দিজাস্তর রেসপোন্স ফন্দ  অসি রাজ্য সরকারগী মখুত্তা শিন্নৈ। য়াম্না শাথিবা মখলগী মহৌশাগী ওইবা অমাং-অতা থোকহনবা থৌদোকশিংদা হান্না লৈরক্লবা প্রসিজরশিংগী মতুং ইন্না অহেনবা শেল-থুমগী ওইবা তেংবাং নেস্নেল দিজাস্তর রেসপোন্স ফন্দ তগী পী। এস.দি.আর.এফ. অমসুং এন.দি.আর.এফ.কী হান্নদগী লৈরিবা গাইদলাইনশিং অদুগী মখাদা নোতিফাইদ নেচরেল কেলামিতীশিংনা মরম ওইরগা থোকহনখিবা অমাং-অতাশিংগীদমক্তা মসিনা মরম ওইরগা শোকহল্লবা মীশিংদা রিলীফ অসি পী অমসুং হায়রিবা অমাং অতা থোকখিবা/ক্লেম তৌখিবা অদুগী কমপেন্সেশনগীদমক্তা নত্তে। এস.দি.আর.এফ. অমসুং এন.দি.আর.এফ.কী মখাদা অসাম রাজ্যদা হৌখিবা চই মঙা অসিদা থাদোকখিবা ফন্দশিংগী অকুপ্পা মরোলশিং অদু মখাগী তেবল অসিদা পীরি:

|
|
কেন্দ্র অমসুং রাজ্যগী শিয়রশিং য়াওনা এস.দি.আর.এফ.কী মখাদা খাইদোকখিবা শেনফমশিং
|
|
কেন্দ্রগী থাদোকখিবা এস.দি.আর.এফ.কী শিয়র
|
|
এন.দি.আর.এফ.তগী থাদোকখিবা 
|
|
২০১৮-১৯
|
|
২০১৯-২০
|
|
২০২০-২১
|
|
২০২১-২২
|
|
২০২২-২৩
|
|
২০১৮-১৯
|
|
২০১৯-২০
|
|
২০২০-২১
|
|
২০২১-২২
|
|
২০২২-২৩
|
|
২০১৮-১৯
|
|
২০১৯-২০
|
|
২০২০-২১
|
|
২০২১-২২
|
|
২০২২-২৩
|
|
৫৩২.০০
|
|
৫৫৯.০০
|
|
৬৮৬.৪০
|
|
৬৮৬.৪০
|
|
৭২০.৮০
|
|
৪৭৮. ৮০
|
|
৫০৩.১০
|
|
৬১৭.৬০
|
|
৬১৭.৬০
|
|
৬৪৬.৮০
|
|
--
|
|
--
|
|
৪৪.৩৭
|
|
-
|
|
--
খুঙ্গংশিংদা ময়ুম-মকৈ লৈত্রবাঅমসুং লৈফম-চাফম লৈত্রবা মীশিংগি মতাংদা জিলাগী মতুং ইন্না পীরিবা দেতা অসি কেন্দ্রগী ওইনা থমদে। নোং কন্না চুবা অমসুং ঈশিং-ঈচাউনা মরম ওইরগা অমাং-অতা থোকহনখিবশিংগী দেতা অদু মরী লৈনবা রাজ্যশিংদগী অয়াবা অমা ফংলবা মতুংদা সেন্ত্রেল ৱাতর কমিসন না কমপাইল তৌই। হৌখিবা চহি মঙা  ফাওবগী মনুংদা অসাম রাজ্যদা ঈশিং-ঈচাউ/নোং কন্না চুবনা মরম ওইরগা অমাং-অতা থোকহনখিবা উৎপা স্তেতমেন্ত অদু এনেক্সচরদা পীরি।
মসিগী ই-পাউ অসি জল শক্তিগী রাজ্য মন্ত্রী, শ্রী বিশেস্বর তুদুনা ঙসি লোক সভাদা অইবা পাউখুম ওইনা পীখিবনি।
আদিবাসীবিষয়কমন্ত্রক
রাজ্যপর্যায়ের মূল সংস্থাগুলিকে দ্রুত ছোটখাট বনজ সামগ্রী সংগ্রহের পরামর্শদানের জন্য রাজ্যগুলিকে শ্রী অর্জুন মুন্ডার চিঠি
নতুনদিল্লি, ৮ এপ্রিল, ২০২০
কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা, ১৫ টি রাজ্যের মুখ্যমন্ত্রীকে লেখা চিঠিতে সংশ্লিষ্ট রাজ্যগুলির মূল সংস্থাগুলিকে নূন্যতম সহায়কমূল্যে ছোট-খাটো অরণ্যজাত সামগ্রী সংগ্রহ করার পরামর্শ দিতে বলেছেন। এই রাজ্যগুলি হল – উত্তর প্রদেশ, গুজরাট, মধ্যপ্রদেশ, কর্ণাটক, মহারাষ্ট্র, অসম, অন্ধ্রপ্রদেশ, কেরালা, মনিপুর, নাগাল্যান্ড, পশ্চিমবঙ্গ, রাজস্থান, ওডিশা, ছত্রিশগড় এবং ঝাড়খন্ড।
চিঠিতে মন্ত্রী জানান, কোভিড–১৯ মহামারী সংক্রমণের কারণে দেশজুড়ে অভূতপূর্ব পরিস্থিতির সৃষ্টি হয়েছে। প্রায় সব রাজ্য এবং কেন্দ্রশাসিত অঞ্চলই এর ফলে কম-বেশি প্রভাবিত হয়েছে। আদিবাসী সম্প্রদায় সহ দরিদ্র এবং প্রান্তিক মানুষরা এই পরিস্থিতিতে সবথেকে বেশি সমস্যায় পড়েছেন। এই সময়ে ছোট-খাটো অরণ্যজাত সামগ্রী এবং কাঠ ছাড়া অন্যান্য অরণ্যজাত সামগ্রী সংগ্রহ করা হয়ে থাকে। আদিবাসী জনগোষ্ঠী মানুষদের কল্যাণে সংশ্লিষ্ট রাজ্য সরকারগুলিকে তাই যথাযথ পদক্ষেপ নেওয়ার তিনি অনুরোধ জানান।
শ্রী মুন্ডা বলেন, শহর থেকে মধ্যস্বত্ত্বভোগীরা এই সময় আদিবাসীদের এলাকায় যান, তার ফলে আদিবাসী সম্প্রদায়ের মানুষের মধ্যে করোনা ভাইরাস সংক্রমণের আশঙ্কা থাকে। রাজ্যগুলি এই পরিস্থিতিতে আদিবাসীদের কাছ থেকে নূন্যতম সহায়কমূল্যে অরণ্যজাত সামগ্রী সংগ্রহ করলে সেই ঝুঁকি অনেকটাই কমে যায়। এর জন্য তিনি রাজ্যগুলিকে প্রতিটি জেলার নোডাল আধিকারিকদের সাহায্য নেওয়ার পরামর্শ দেন। কোনো সাহায্যের প্রয়োজন হলে রাজ্যগুলি, ট্রাইবাল কো-অপারেটিভ মার্কেটিং ফেডারেশন অফ ইন্ডিয়া -এর সঙ্গে যোগাযোগ করতে পারে। এছাড়াও অতিরিক্ত অর্থের প্রয়োজন হলে কেন্দ্রীয় আদিবাসী বিষয়ক মন্ত্রক সাহায্য করতে পারে।
তিনি বলেন, বন ধনস্বনির্ভর গোষ্ঠীগুলির মাধ্যমে আদিবাসী সম্প্রদায়ের মধ্যে সামাজিক ব্যবধান বজায় রাখার লক্ষ্যে সচেতনতা গড়ে তোলার চেষ্টা হচ্ছে।
প্রধানমন্ত্রী বন ধন যোজনা  এর আওতায় আদিবাসীদের শিল্পোদ্যোগে উৎসাহিত করার জন্য নানা উদ্যোগ নেওয়া হয়েছে। ২৭টি রাজ্য এবং একটি কেন্দ্রশাসিত অঞ্চলের ৩ লক্ষ ৬০ হাজার আদিবাসী শিল্পোদ্যোগীদের জন্য ১২০৫টি বন ধন বিকাশ কেন্দ্র  – এর অনুমোদন দেওয়া হয়েছে।
(CG/CB
রাষ্ট্রপতিরসচিবালয়
প্রেস বার্তা
নয়াদিল্লি, ১৫ ফেব্রুয়ারি, ২০১৯
ভারতের রাষ্ট্রপতি, প্রধানমন্ত্রীর পরামর্শ অনুযায়ী, অর্থমন্ত্রক ও কর্পোরেট বিষয়ক মন্ত্রকের দায়িত্ব শ্রী অরুণ জেটলিকে দেওয়ার নির্দেশ দিয়েছেন।
CG/SC/NS
(Visitor Counter : 71
কেন্দ্রীয়মন্ত্রিসভা
মানববাহিত মহাকাশযান কর্মসূচির আওতায় যৌথ উদ্যোগ গ্রহণে ভারত ও রাশিয়ার মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ০৬ ডিসেম্বর, ২০১৮
ভারত ও রাশিয়ার মধ্যে মানববাহিত মহাকাশযান কর্মসূচির আওতায় যৌথ উদ্যোগ গ্রহণের লক্ষ্যে স্বাক্ষরিত সমঝোতাপত্র সম্পর্কে বৃহস্পতিবার  কেন্দ্রীয় মন্ত্রিসভার বৈঠকে প্রধানমন্ত্রী শ্রী নরেন্দ্র মোদীকে জানানো হয়েছে। গত ১৫ অক্টোবর নতুন দিল্লিতে দু’দেশের মধ্যে এই সমঝোতাপত্র বা মউ স্বাক্ষরিত হয়।
এই মউ স্বাক্ষরের ফলে ভারত ও রাশিয়ার মধ্যে মহাকাশ কর্মসূচিতে সহযোগিতা আরও মজবুত হবে। সেই সঙ্গে, মানববাহিত মহাকাশ কর্মসূচির জন্য প্রয়োজনীয় প্রযুক্তি এবং আধুনিক প্রণালীর উদ্ভাবনে গতি আনতেও এই মউ গুরুত্বপূর্ণ ভূমিকা পালন করবে।
মানবজাতির কল্যাণে মহাকাশ প্রযুক্তির প্রয়োগের ক্ষেত্রে যৌথ উদ্যোগ গ্রহণেও এই মউটি সহায়ক হবে। স্বাক্ষরিত মউ অনুযায়ী, একটি যৌথ কর্মীগোষ্ঠী গঠন করা হবে। এই কর্মীগোষ্ঠী সমঝোতাপত্রের বিভিন্ন দিক নির্দিষ্ট সময়সীমার মধ্যে রূপায়ণের পন্থা-পদ্ধতি খুঁজে বের করতে কর্মপরিকল্পনা রচনার কাজ করবে।
SSS/BD/SB
(Visitor Counter : 74
স্বাস্থ্যওপরিবারকল্যাণমন্ত্রক
কোভিড-১৯ টিকা রপ্তানি
নয়াদিল্লি, ০৭ ডিসেম্বর, ২০২১
কোভিড-১৯ মহামারী শুরু হওয়ার পর থেকে ভারত কোভিড সংক্রান্ত চিকিৎসার ওষুধ এবং চিকিৎসা সরঞ্জাম ১৫০টিরও বেশি দেশকে সরবরাহ করেছে। ২০২১ সালের জানুয়ারি মাস থেকে ২৯শে নভেম্বর পর্যন্ত ৯৪টি দেশে, রাষ্ট্রসংঘের দুটি সংস্থাকে অথবা কোভ্যাকস্ কর্মসূচির মাধ্যমে ৭ কোটি ২৩ লক্ষ ৪৩ হাজার ৫০০-রও বেশি কোভিড টিকা সরবরাহ করা হয়েছে।
কোভিড মহামারীর দ্বিতীয় ঢেউ-এর সময় ৫০টির বেশি দেশ থেকে কোভিড সংক্রান্ত ওষুধ এবং চিকিৎসা সরঞ্জাম ভারতে পাঠানো হয়েছে। মূলত, বিভিন্ন দেশের সরকার, বেসরকারি সংস্থা এবং প্রবাসী ভারতীয় সংগঠন এগুলি সরবরাহ করেছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার।
CG/CB/SB
(Visitor Counter : 124
ভূ-বিজ্ঞানমন্ত্রক
২০২১-এর এপ্রিলে আন্টার্টিকার ৪০-তম বৈজ্ঞানিক অভিযান শেষে প্রত্যাবর্তনের মাধ্যমে ভারত চার দশকের আন্টার্টিকা অভিযান সম্পন্ন করেছে
নতুন দিল্লি, ১৬ এপ্রিল, ২০২১
ভারতের ভূবিজ্ঞান মন্ত্রক দ্বারা পরিচালিত আন্টার্টিকার ৪০-তম বৈজ্ঞানিক অভিযাত্রীদল  ৯৪ দিনের মধ্যে ১২ হাজার নটিক্যাল মাইল যাত্রা সফলভাবে শেষ করে ১০ এপ্রিল কেপটাউনে ফিরে এসেছে। চার দশকের এই বৈজ্ঞানিক অভিযান এই মহাদেশে শান্তি ও সহযোগিতার ক্ষেত্রে ভারতের একটি প্রচেষ্টা বলা চলে।
এই বৈজ্ঞানিক অভিযানে ভারতের বিজ্ঞানী, কারিগরিবিদ, চিকিৎসক ও প্রযুক্তিবিদরা ছিলেন। এরা গোয়ার মর্মাগাঁও সমুদ্র বন্দর থেকে গত ৭ই জানুয়ারি আন্টার্টিকার উদ্দেশ্যে যাত্রা শুরু করেছিলেন। এই দলটি ২৭ ফেব্রুয়ারি তাদের গন্তব্য স্টেশন ভারতীতে গিয়ে পৌঁছায়। এরপর ০৮ মার্চ মৈত্রীতে পৌঁছায়। এই ভারতী এবং মৈত্রী আন্টার্টিকায় ভারতের স্থায়ী গবেষণা ভিত্তিক বেস স্টেশন। এই স্টেশনগুলিতে কেবল নভেম্বর এবং মার্চের মধ্যে পৌঁছানো যায়। আন্টার্টিকা যাওয়ার পথেই এই প্রতিনিধি দলটি ইন্ডিয়ান ন্যাশনাল সেন্টার ফর ওসান ইনফরমেশন সার্ভিসেস, হায়দ্রাবাদের সহযোগিতায় ৩৫ এবং ৫০ ডিগ্রি দক্ষিণ অক্ষাংশের মধ্যে চারটি ডাইরেকশনাল ওয়েব স্পেক্ট্রা নিযুক্ত করে, যা সমুদ্র পৃষ্ঠের তাপমাত্রা এবং সমুদ্রের বায়ুমন্ডলের চাপের প্রকৃত তথ্য হায়দ্রাবাদে প্রেরণ করবে। যা আবহাওয়ার পূর্বাভাস পেতে অনেক সহায়তা করবে।
আন্টার্টিকা অভিযানের জন্য এম ভি ভ্যাসিলি গোলভনিন জাহাজটি চার্টার্ড আইস ক্লাস ভেসেল ছিল। এই অভিযানে ভারতীয় ভূতাত্ত্বিক ইনস্টিটিউট থেকে শ্রী অতুল সুরেশ কুলকার্নির নেতৃত্বে ২০ জন সদস্য এবং ভারতীয় আবহাওয়া বিভাগের শ্রী রবীন্দ্র সন্তোষ মোড়ের নেতৃত্বে ২১ জন প্রতিনিধি ছিলেন।
এই জাহাজটি তার অভিযান সফল ভাবে শেষ করে গত ১০ই এপ্রিল কেপ টাউনে ফিরে এসেছে।
CG/ SB
(Visitor Counter : 115
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৯ মে, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৯৩.২৮ কোটি টিকার ডোজ দেওয়া হয়েছে
ভারতের সক্রিয়ভাবে আক্রান্তের সংখ্যা বর্তমানে ১৭,০৮৭
সক্রিয়ভাবে আক্রান্তের পরিমাণ ০.০৪ শতাংশ
বর্তমানে আরোগ্যের হার ৯৮.৭৪ শতাংশ
গত ২৪ ঘন্টায় ২,০৩৫ জন আরোগ্য হয়ে উঠেছেন।
আরোগ্যের সংখ্যা মোট বেড়ে হয়েছে ৪,২৬,১১,৩৭০
গত ২৪ ঘণ্টায় নতুন করে আক্রান্তের সংখ্যা ২,৮২৮
দৈনিক আক্রান্তের হার ০.৬০ শতাংশ
সাপ্তাহিক ভিত্তিতে আক্রান্তের হার ০.৫৬ শতাংশ
এ পর্যন্ত ৮৪.৯৭ কোটি নমুনা পরীক্ষা করা হয়েছে;
গত ২৪ ঘন্টায় ৪,৭৪,৩০৯টি নমুনা পরীক্ষা করা হয়েছে
CG/ SB
(Visitor Counter : 68
অর্থমন্ত্রক
জিএসটিআর-৯ এবং জিএসটিআর-৯সি আরও সরল হল
নয়াদিল্লি, ১৪ নভেম্বর, ২০১৯
সরকার জিএসটিআর-৯  এবং জিএসটিআর-৯সি  ফর্ম জমা দেওয়ার সময়সীমা বাড়ানোর সিদ্ধান্ত নিয়েছে। এই ফর্ম জমা দেওয়ার শেষদিন ২০১৭-১৮ অর্থ বছরের জন্য ৩১শে ডিসেম্বর পর্যন্ত এবং ২০১৮-১৯-এর জন্য ২০২০-র ৩১শে মার্চ পর্যন্ত করা হয়েছে। এই ফর্ম দুটির সরলীকরণও করা হয়েছে। এর মধ্যে অনেক ঘরই ঐচ্ছিক রাখা হয়েছে।
কেন্দ্রীয় প্রত্যক্ষ কর পর্ষদ এক বিজ্ঞপ্তিতে জানিয়েছে জিএসটিআর-৯ ও জিএসটিআর-৯সি-এর যে সংশোধনী তাতে করদাতাদের ইনপুট ট্যাক্স ক্রেডিট যা পরিষেবা এবং মূলধনী পণ্যের ওপর পাওয়া যায় তা ভাগ করে দেখাতে হবে না। আউটপুট এবং ইনপুট সংক্রান্ত এইচএসএন স্তরের মাত্রাটিও দিতে হবে না এই দুই অর্থ বছরের জন্য।
পর্ষদ চায় এই পরিবর্তন এবং জমা দেওয়ার তারিখ বৃদ্ধিতে সব জিএসটি করদাতারা তাদের বার্ষিক রিটার্ন এবং রিকনসিলিয়েশন স্টেটমেন্ট এই দুই অর্থ বছরে ঠিক সময়ে জমা দিতে পারবেন। করদাতারা জিএসটিআর-৯ ও জিএসটিআর-৯সি জমা দেওয়ার সমস্যাগুলি সম্পর্কে অনেকবার জানিয়েছিল। তারই পরিপ্রেক্ষিতে সরকার এই ব্যবস্থা নিয়েছে।
এর আগে, জিএসটিআর-৯ এবং জিএসটিআর-৯সি ২০১৭-১৮ অর্থ বছরের জন্য জমা দেওয়ার শেষদিন ছিল ৩০শে নভেম্বর এবং ২০১৮-১৯ অর্থ বছরের জন্য জমা দেওয়ার শেষদিন ছিল ৩১শে ডিসেম্বর।
CG/AP/DM
(Visitor Counter : 95
প্রধানমন্ত্রীরদপ্তর
আমাদের নতুন উদ্যোগগুলির এগিয়ে চলার ক্ষেত্রে দুটি বড় উপাদান হল বিপত্তি ও বৈচিত্র
নতুন দিল্লি, ১৬ই জানুয়ারী, ২০২১
প্রধানমন্ত্রী শ্রী নরেন্দ্র মোদী বলেছেন, নতুন উদ্যোগের এগিয়ে যাওয়ার ক্ষেত্রে সব থেকে বড় উপাদান হল, বিপত্তি ও বৈচিত্র। তিনি আজ “প্রারম্ভ” – স্টার্টআপ ইন্ডিয়া ইন্টারন্যাশনাল সামিটে ভিডিও কনফারেন্সের মাধ্য়মে বক্তব্য রাখছিলেন।
নতুন উদ্যোগ বা স্টার্টআপগুলির ক্ষেত্রে বিপত্তির মাধ্যমে নতুন পন্থায়, প্রযুক্তিতে এবং নতুন উপায়ে এগিয়ে চলার পথ খুঁজে পাওয়া যায়। তখন সময়ের থেকেও এগিয়ে নতুন ভাবে ভাবনা – চিন্তা করা শুরু হয়।
বৈচিত্রর মাধ্যমে বিপুল পরিমাণে নতুন নতুন ধারণার সাহায্যে পরিবর্তন সূচিত হয়, যার মধ্য দিয়ে অভূতপূর্ব পরিমাণে বিভিন্ন ক্ষেত্রে বৈচিত্র আসে। এই ব্যবস্থাপনায় বাস্তবধর্মী উদ্যোগের মধ্য দিয়ে নতুন কিছু করার উৎসাহ সৃষ্টি হয়। প্রধানমন্ত্রী বলেছেন, “আমি পারবই” ভাবনাটি আজ ভারতে যথেষ্ট দেখা যাচ্ছে।
শ্রী মোদী এই প্রসঙ্গে ভীম ইউপিআই –এর কথা উল্লেখ করেছেন। গত ডিসেম্বরে এই ব্যবস্থার মাধ্যমে আর্থিক লেনদেনে বিপ্লব এসেছে। এই সময়ে ভারতে ইউপিআই –এর সাহায্যে ৪ লক্ষ কোটি লেনদেন হয়েছে। দেশ আজ সৌরশক্তি ও কৃত্রিম মেধায় অগ্রণী ভূমিকা পালন করছে।
সড়কপরিবহণওমহাসড়কমন্ত্রক
যানবাহনের রেজিস্ট্রেশন সম্পর্কিত কাজের জন্য মোবাইল নম্বর দিতে হবে
নতুন দিল্লি, ২৭ মার্চ ২০২০
যানবাহন রেজিস্ট্রেশন সম্পর্কিত যে কোনও পরিষেবা গ্রহণের সময় মালিকদের মোবাইল নম্বর পেতে সড়ক পরিবহন ও মহাসড়ক মন্ত্রক ১৯৮৯ সালে কেন্দ্রীয় মোটর যানবাহন নিয়মকানুন সংশোধন করা হয়েছে। GSR NO 178 E বিধি অনুসারে এই মাসের ১৬ তারিখে ফর্ম নম্বর ২০, ২৩ এ, ২৪, ২৫, ২৬, ২৭, ২৮, ৩০, ৩১, ৩২, ৩৩, ৩৪, ৩৫, ৩৬, ৪২, ৪৪ বিধি সংশোধন করা হয়েছে ।
এই ফর্মগুলি যানবাহনের বিভিন্ন বিষয়ের সঙ্গে সম্পর্কিত, যেমন, রেজিস্ট্রেশন, স্থানান্তর, নবীকরন, নকল অনুলিপি, এনওসি প্রদান, ঠিকানা পরিবর্তন, ভাড়া / ক্রয় / হাইপোথেকেশন ইত্যাদি।
সংশোধিত নিয়ম অনুসারে, যানবাহনের মালিকদের যে কোনও পরিষেবা গ্রহণের জন্য আবেদন করার সময় তাদের মোবাইল নম্বর দিতে হবে।
CG/TG
(Visitor Counter : 83
প্রধানমন্ত্রীরদপ্তর
পশ্চিমবঙ্গের মুখ্যমন্ত্রীর সঙ্গে রাজ্যের বন্যা পরিস্থিতি নিয়ে প্রধানমন্ত্রীর আলোচনা
নতুনদিল্লি, ৪ঠা আগস্ট, ২০২১
প্রধানমন্ত্রী শ্রী নরেন্দ্র মোদী জলাধার থেকে জল ছাড়ার ফলে পশ্চিমবঙ্গের কিছু অংশে বন্যা হওয়ায় রাজ্যের মুখ্যমন্ত্রী শ্রীমতী মমতা ব্যানার্জির সঙ্গে কথা বলেছেন। পরিস্থিতির মোকাবিলায় কেন্দ্রের তরফ থেকে সম্ভাব্য সব রকমের সহযোগিতার আশ্বাস প্রধানমন্ত্রী দিয়েছেন।
প্রধানমন্ত্রীর দপ্তরের এক ট্যুইট বার্তায় বলা হয়েছে “ জলাধার থেকে জল ছাড়ার ফলে রাজ্যের কিছু অংশে বন্যা হওয়ায় প্রধানমন্ত্রী@narendramodi পশ্চিমবঙ্গের মুখ্যমন্ত্রী @MamataOfficial -এর সঙ্গে কথা বলেছেন। পরিস্থিতির মোকাবিলায় কেন্দ্রের তরফ থেকে সম্ভাব্য সব রকমের সহযোগিতার আশ্বাস প্রধানমন্ত্রী দিয়েছেন।
প্রধানমন্ত্রী দুর্গত অঞ্চলে সকলের নিরাপত্তা ও মঙ্গল কামনা করেছেন।“
CG/CB
(
প্রধানমন্ত্রীরদপ্তর
রাশিয়ার রাষ্ট্রপতি ভ্লাদিমির পুটিনের সঙ্গে প্রধানমন্ত্রীর কথা
নয়াদিল্লি, ০৭ মার্চ, ২০২২
প্রধানমন্ত্রী শ্রী নরেন্দ্র মোদী আজ টেলিফোনে রাশিয়ার রাষ্ট্রপতি ভ্লাদিমির পুটিনের সঙ্গে কথা বলেছেন।
উভয় নেতাই ইউক্রেনের বর্তমান পরিস্থিতি নিয়ে আলোচনা করেন। রাষ্ট্রপতি পুটিন ইউক্রেনীয় ও রুশ প্রতিনিধিদলের মধ্যে আলোচনার সর্বশেষ পরিস্থিতির বিষয়ে প্রধানমন্ত্রীকে জানান। শ্রী মোদী রাশিয়া ও ইউক্রেনের মধ্যে আলোচনাকে স্বাগত জানিয়েছেন। তিনি আশা করেন, এই আলোচনার মধ্য দিয়ে সংঘাতের অবসান হবে। প্রধানমন্ত্রী, রুশ রাষ্ট্রপতি এবং ইউক্রেনের রাষ্ট্রপতি জেলেনস্কির মধ্যে সরাসরি কথা বলার প্রস্তাব দেন। তিনি মনে করেন, আলোচনার মাধ্যমেই শান্তির পথ প্রশস্ত হবে।
প্রধানমন্ত্রী সুমিতে আটকে পড়া ভারতীয় ছাত্রছাত্রীদের নিরাপত্তা ও সুরক্ষার বিষয়ে তাঁর উদ্বেগের কথা জানান। রাষ্ট্রপতি পুটিন, ভারতীয় ছাত্রছাত্রী সহ সাধারণ নাগরিকদের মানবিক কারণে নিরাপদে অন্যত্র চলে যাওয়ার সুযোগের ব্যাপারে প্রধানমন্ত্রীকে বিস্তারিত জানিয়েছেন।
CG/CB/SB
(
আয়ুষ
রোগের বিরুদ্ধে লড়াইয়ে যোগাভ্যাসের অপরিসীম ক্ষমতা রয়েছে
কলকাতা, ২১ জুন, ২০২১
কোভিড-১৯ অতিমারী পরিস্থিতিতে বিশ্বজুড়ে যোগ চর্চার প্রাসঙ্গিকতা যথেষ্টই বৃদ্ধি পেয়েছে। সকলকেই বুঝতে হবে এই রোগ নিরাময়কারী স্পর্শটি কিভাবে উপকার করতে পারে এবং শারীরিক ও মানসিক স্বাস্থ্যের উন্নতিসাধন করতে পারে। আন্তর্জাতিক যোগ দিবস উপলক্ষে চুচুঁড়ার ফিল্ড আউটরিচ ব্যুরো এবং কলকাতার প্রেস ইনফরমেশন ব্যুরো আয়োজিত এক ওয়েবিনারে একথা জানিয়েছেন যোগ গুরুরা। তারা প্রত্যেকেই যোগ ব্যায়ামকে দৈনন্দিন জীবনের এক অংশ ও অঙ্গ হিসেবে গড়ে তোলার আহ্বান জানিয়েছেন।
হুগলির পতঞ্জলি যোগ সমিতির প্রভারি এবং আয়ুষ শংসাপত্র প্রাপ্ত যোগ প্রশিক্ষক শ্রী আশিস দে কবিরাজ জানিয়েছে, যোগাভ্যাস যুগ যুগ ধরে ভারতীয় সভ্যতার একটি অঙ্গ। এটি সকলের মন এবং শরীরকে এক সূত্রে বাঁধে। মানসিক চাপ হ্রাস করার ক্ষেত্রে এটি অত্যন্ত কার্যকরী। দেহের কার্যক্ষমতা উন্নতি করে বিভিন্ন স্বাস্থ্য সমস্যা দূর করতেও সাহায্য করে যোগাভ্যাস।
আয়ুষ শংসাপত্র প্রাপ্ত যোগ প্রশিক্ষক এবং পতঞ্জলি আদর্শ যোগ শিক্ষক শ্রীমতী রীতা ঘোষ জানিয়েছেন, স্বাস্থ্য ক্ষেত্রে এই সঙ্কটময় পরিস্থিতিতে সকলকে রোগ প্রতিরোধের ক্ষমতা শক্তিশালী করার প্রয়োজনীয়তার কথা শিখিয়েছে। এজন্য সকলের একটি স্বাস্থ্যকর জীবনধারা গ্রহণ করা প্রয়োজন। তিনি বলেন, যোগাভ্যাস শরীরে রোগ প্রতিরোধ ক্ষমতা উন্নতিতে সাহায্য করে। এটি মানসিক চাপ দূর করে। তিনি ফাস্ট ফুড এড়ানো এবং স্বাস্থ্যকর খাবারের প্রয়োজনীয়তার ওপরেও জোর দেন।
উভয় যোগ গুরুই যোগাভ্যাস এবং নিঃশ্বাস প্রশ্বাসের ব্যায়াম পরিবেশন করেন। তারা ব্যাখ্যা করেন যে কিভাবে এই যোগাভ্যাস মানসিক চাপ নিয়ন্ত্রণ ও হ্রাসে সহায়তা করতে পারে এবং শরীরে রোগ প্রতিরোধ ক্ষমতা বৃদ্ধির পাশাপাশি মানসিক স্বাস্থ্য ও সামগ্রিক শারীরিক সুস্থতা বজায় রাখে।
CG/SS/SKD/
(Visitor Counter : 13
প্রধানমন্ত্রীরদপ্তর
ইরানের রাষ্ট্রপতি হিসেবে নির্বাচিত হওয়ার জন্য ইব্রাহিম রাইসিকে প্রধানমন্ত্রীর অভিনন্দন
নতুনদিল্লি, ২০শে জুন, ২০২১
প্রধানমন্ত্রী শ্রী নরেন্দ্র মোদী ইরানের রাষ্ট্রপতি হিসেবে নির্বাচিত হবার জন্য ইব্রাহিম রাইসিকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “ইরানের রাষ্ট্রপতি হিসেবে নির্বাচিত হবার জন্য ইব্রাহিম রাইসিকে অভিনন্দন জানাই। ভারত ও ইরানের মধ্যে উষ্ণ সম্পর্ককে আরো দৃঢ় করতে আমি তাঁর সঙ্গে ভবিষ্যতেও কাজ করব।“
CG/CB
(Visitor Counter : 121
তথ্যওসম্প্রচারমন্ত্রক
কেন্দ্রীয় মন্ত্রী শ্রী অনুরাগ ঠাকুর বলেছেন ভুল ধারণা তৈরি হলে সংবাদমাধ্যমের আত্মসমীক্ষা প্রয়োজন
আকাশবাণী ভবনে জাতীয় সম্প্রচার দিবস অনুষ্ঠানের সূচনা কেন্দ্রীয় মন্ত্রী শ্রী ঠাকুরের
নয়াদিল্লি, ২৩ জুলাই, ২০২২
‘আকাশবাণী’ – এই শব্দটির সঙ্গে প্রত্যেক ভারতীয় বিশেষভাবে পরিচিত, কিন্তু “আজকে আপনারা শুনছেন তথ্য ও সম্প্রচার মন্ত্রীকে।” জাতীয় সম্প্রচার দিবসের অনুষ্ঠানে আকাশবাণী ভবনের রঙ ভবন অডিটোরিয়ামে এভাবেই তাঁর বক্তব্য শুরু করলেন শ্রী অনুরাগ ঠাকুর। তিনি বলেন, ১৯২৭ সাল থেকে আকাশবাণীর দীর্ঘ ঐতিহাসিক যাত্রা অব্যাহত।
টেলিভিশন ও ইন্টারনেটের যুগে যখন রেডিও তার জায়গা হারাবে বলে অনেকে মনে করছিলেন, তখনও রেডিও নিজের শ্রোতাদের কাছে সমানভাবেই গুরুত্বপূর্ণ হয়ে আজও যাত্রা অব্যাহত রেখেছে – বললেন শ্রী অনুরাগ ঠাকুর। তিনি বলেন, এখন মানুষ যখন নিরপেক্ষ সংবাদ শুনতে চান, তখন স্বাভাবিকভাবেই আকাশবাণী বা দূরদর্শনের সংবাদ চালান। দেশের প্রায় ৯২ শতাংশ এলাকাতেই আকাশবাণীর সম্প্রচার শোনা যায়।
আকাশবাণীর গুরুত্বের কথা তুলে ধরে শ্রী ঠাকুর বলেন, প্রধানমন্ত্রী শ্রী নরেন্দ্র মোদী নিজে রেডিও-তে তাঁর মাসিক ‘মন কি বাত’ অনুষ্ঠানের মধ্য দিয়ে দেশের জনগণের সঙ্গে সরাসরি সংযোগ স্থাপন করেন।
সংবাদমাধ্যমকে সতর্ক করে দিয়ে তিনি বলেন, কোথাও কোনও ভুল বার্তা পৌঁছলে সে বিষয়ে সংবাদমাধ্যমে আত্মসমীক্ষার প্রয়োজন। ‘আজাদি কা অমৃত মহোৎসব’ উদযাপনে আকাশবাণী ও দূরদর্শনের গুরুত্বপূর্ণ ভূমিকার কথাও উল্লেখ করেন মন্ত্রী। তিনি বলেন, দেশের বিভিন্ন প্রান্তের প্রায় ৫০০ জন অনামী স্বাধীনতা সংগ্রামীর সঙ্গে দেশবাসীর পরিচয় করিয়েছে আকাশবাণী ও দূরদর্শন।
দূরদর্শনের নতুন ধারাবাহিক – ‘বেটি দেশ কী’, ‘জয় ভারতী’, ‘ইয়ে দিল মাঙ্গে মোর’ এবং ‘স্টার্ট-আপ চ্যাম্পিয়ন ২.০’-র প্রোমো প্রকাশ করেন তথ্য ও সম্প্রচার মন্ত্রী।
তথ্য ও সম্প্রচার প্রতিমন্ত্রী ডঃ এল মুরুগান জাতীয় সম্প্রচার দিবস উপলক্ষে শ্রোতাদের শুভেচ্ছা জানিয়েছেন। বৃটিশ ঔপনিবেশিক শাসন থেকে দেশকে স্বাধীন করতে দেশের স্বাধীনতা সংগ্রামীদের গুরুত্বপূর্ণ ভূমিকা যেভাবে আকাশবাণী তুলে ধরেছে, তার প্রশংসা করেন ডঃ মুরুগান।
প্রসার ভারতীর মুখ্য কার্যনির্বাহী আধিকারিক শ্রী মায়াঙ্ক আগরওয়ালও অনুষ্ঠানে রেডিও ও দূরদর্শনের গুরুত্ব তুলে ধরেন।
আকাশবাণীর মহানির্দেশক শ্রী এন ভেনুধর রেড্ডি সহ প্রসার ভারতী, দূরদর্শন ও আকাশবাণীর বিভিন্ন পদস্থ আধিকারিকরা অনুষ্ঠানে উপস্থিত ছিলেন।
PG/PM/DM/
(Visitor Counter : 98
স্বাস্থ্যওপরিবারকল্যাণমন্ত্রক
ভারতীয় চিকিৎসা গবেষণা পরিষদ ও জার্মানীর ডায়েচে ফরশাঙ্গমেইনশাফট্ ই.ভি. -র মধ্যে স্বাক্ষরিত সমঝোতাপত্রে মন্ত্রিসভার অনুমোদন
নয়াদিল্লি, ০৯ মার্চ, ২০২২
ভারতীয় চিকিৎসা গবেষণা পরিষদ  ও জার্মানীর ডায়েচে ফরশাঙ্গমেইনশাফট্ ই.ভি. -র মধ্যে, ভারত সরকারের  ১৯৬১’র দ্বিতীয় তফশিলের ৭   আইন অনুসারে, ২০২১ সালের ডিসেম্বরে স্বাক্ষরিত সমঝোতাপত্র সম্পর্কে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে অবহিত করা হয়েছে।
এই সমঝোতাপত্র স্বাক্ষরের উদ্দেশ্য হ’ল – বিষ বিদ্যা, অবহেলিত  অসুখ-বিসুখ, বিরল রোগ এবং পারস্পরিক স্বার্থ সংশ্লিষ্ট অন্যান্য বিষয় সহ চিকিৎসা বিজ্ঞান/স্বাস্থ্য গবেষণা ক্ষেত্রে সহযোগিতাকে আরও নিবিড় করা। বৈজ্ঞানিক গবেষণা ও প্রযুক্তিগত উন্নয়ন ক্ষেত্রে সহযোগিতা গড়ে তুলতে বৈজ্ঞানিক গবেষণাধর্মী যৌথ কর্মসূচিগুলিতে তহবিল সংস্থান তথা গবেষক আদান-প্রদান, যৌথভাবে সেমিনার, আলোচনাসভা ও কর্মশিবির আয়োজনে তহবিল যোগানের মতো বিষয়গুলিও সমঝোতাপত্রে রয়েছে। বৈজ্ঞানিক দৃষ্টিভঙ্গীতে এ ধরনের সমঝোতা বিজ্ঞান ক্ষেত্রের অগ্রগতিতে অত্যন্ত কার্যকর ভূমিকা নেবে।
CG/BD/SB
(Visitor Counter : 154
রেলমন্ত্রক
দেশজুড়ে বিদ্যুৎ কেন্দ্রগুলিতে ভারতীয় রেল কয়লা সরবরাহের পরিমাণ বৃদ্ধি করেছে
নয়াদিল্লী, ২৫ এপ্রিল, ২০২২
দেশজুড়ে বিদ্যুৎ কেন্দ্রগুলিতে ভারতীয় রেল কয়লা সরবরাহের পরিমাণ বৃদ্ধি করতে নানা পদক্ষেপ গ্রহণ করেছে। ২০২১-এর সেপ্টেম্বর থেকে ২০২২-এর মার্চের মধ্যে রেল কয়লা সরবরাহের পরিমাণ ৩২ শতাংশ বাড়িয়ে দিয়েছে। এপ্রিল মাস থেকে কয়লা পরিবহণের পরিমাণ আরও ১০ শতাংশ বাড়ানো হয়েছে।
২০২১-২২ অর্থবর্ষে ভারতীয় রেল ১১ কোটি ১০ লক্ষ টন বেশি কয়লা সরবরাহ করেছে। ২০২০-২১ অর্থবর্ষে ৫৪ কোটি ২০ লক্ষ টন কয়লা পরিবহন করা হয়। পরের বছর অর্থাৎ ২০২১-২২ অর্থবর্ষে ২০.৪ শতাংশ বৃদ্ধি পেয়ে ৬৫ কোটি ৩০ লক্ষ টন কয়লা পরিবহণ করা হয়েছে। ২০২১-এর সেপ্টেম্বর থেকে এ বছরের মার্চ মাস পর্যন্ত তাপবিদ্যুৎ কেন্দ্রগুলিতে ৩২ শতাংশ বেশি কয়লা পরিবহণ করা হয়েছে। এ মাসে কয়লা পরিবহণকে ভারতীয় রেল অগ্রাধিকার দেওয়ায় কয়লা সরবরাহের পরিমাণ এক সপ্তাহের মধ্যে বেড়ে দাঁড়ায় ১০ শতাংশ। এরজন্য ভারতীয় রেল বেশ কয়েকটি গুরুত্বপূর্ণ পদক্ষেপ গ্রহণ করেছে। এগুলি হল :
যেসব ট্রেনে কয়লা নিয়ে যাওয়া হচ্ছে সেগুলির ওপর বিশেষ নজরদারি চালানো হয়েছে।
কয়লা খনি থেকে তাপবিদ্যুৎ কেন্দ্রের দূরত্ব বেশি হলে ওই ট্রেনটিকে অগ্রাধিকারের ভিত্তিতে চালানো হয়েছে। এরফলে পরিবহণের সময় ১২ থেকে ৩৬ শতাংশ হ্রাস পেয়েছে।
কয়লা খনি থেকে দূরবর্তী তাপবিদ্যুৎ কেন্দ্রগুলিতে ৭ শতাংশ বেশি গতিতে ট্রেন চালানো হয়েছে। এরফলে সময় বেঁচেছে।
এছাড়াও কয়লা ওয়াগনে বোঝাই করার ক্ষেত্রে সময় কমানো হয়েছে। এভাবে রেল মন্ত্রক অপেক্ষাকৃত কম সময়ে কয়লা পরিবহণের কাজ করছে।
CG/CB/NS
(Visitor Counter : 86